Rikthehet në Uashington dokumenti Magna Karta
Pas një mungese prej 6 muajsh, ky dokument që ndihmoi në përgatitjen e themeleve për qeverisjen demokratike, iu rikthye Arkivit Kombëta
Në vitin 1215, një asamble e baronëve anglezë, kundërshtuan monarkun e tyre, mbretin Xhon, dhe kërkuan që të drejta civile të njiheshin, të shkruheshin dhe të konfirmoheshin nga vula mbretërore. Dokumenti përfundimtar, i njohur me emrin Magna Carta, ose Karta e Madhe, shpallte se asnjë njeri, madje as mbreti, nuk është mbi ligjin. Për 20 vjet e vetmja kopje e këtij dokumenti historik në SHBA ishte e ekspozuar në Arkivin Kombëtar krahas Kartave Amerikane të Lirisë: Deklaratës së Pavarësisë, Kushtetutës dhe Kartës së të Drejtave. Allen Weinstein, Arkivist i Shteteve të Bashkuara, thotë se ky dokument ishte përcaktues, sepse Magna Karta, ndonëse u shkrua më tepër se 500 vjet përpara se Amerika të shpallte pavarësinë e saj nga Britania e Madhe, pati një peshë të madhe në themelimin e Shteteve të Bashkuara. Dhe bëhet fjalë pikërisht për 5 amendamentet që përcaktojnë procedurat penale. Këto amendamente përfshijnë të drejtën e një gjyqi të shpejtë nga një juri e paanshme, mbrojtjen nga gjobat e larta dhe ndëshkimet e pazakonta dhe çnjerëzore, dhe garancinë që “asnjë personi nuk duhet të t’i hiqet forcërisht e drejta e jetës, lirisë, apo e pronës , pa kaluar përmes një proçesi të ligjshëm”. Arkiva Kombëtare nuk e kishte në pronësi kopjen e Kartës së Madhe që kishte ekspozuar. Ajo e kishte marrë hua një kopje të saj nga miliarderi dhe kandidati i dikurshëm për president Ross Perot. Shtatorin e kaluar Perot vendosi që t’a shiste atë tek blerësi më i shtrenjtë që i ofrohej. David Rubenstain, drejtues i një firme në Uashington, tha se ishte mjaft e rëndësishme për të që Magna Karta të ekzpozohej në arkivin Kombëtar, ku çdo kush mund ta shohë atë. Kjo ishte, thotë ai mënyra e tij për të treguar vlerësimin e tij ndaj vendit që ishte treguar aq i mirë me të: Zoti Rubenstein ofroi 21 milion dollarë në ankand. Kopja e shkruar me dorë e Magna Cartës, e cila daton në vitin 1297, është versioni final i shumë varianteve që qarkullonin në shekullin e 13. Ross Perot e bleu në 1984 nga një familje britanike e cila e zotëronte atë prej shekujsh. Perot pagoi vetëm 1.5 milion dollarë, gjë që e bëri blerjen e Magna Cartps një investim të mirë për të. Por David Rubenstein thotë se nuk ishte kjo arsyeja se përse ai e bleu Magna Kartën: Zoti Rubestein e riktheu Magna Cartën në Arkivin Kombëtar më 3 mars, kundrejt një huaje të përhershme. Duke nisur nga 12 Marsi, publiku dhe një herë do të ketë mundësinë të shohë Magna Cartën, krahas dokumentave të tjerë të hisorisë amerikane, që u frymëzuan prej saj. //ad//